
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  07.05 2007

Nr. PL- x  274


AVIZ

asupra proiectului de Lege pentru respingerea Ordonanţei Guvernului
nr. 5/2007 privind aprobarea scoaterii din rezervele de stat a unor  cantităţi de carburanţi şi  lubrefianţi, care  vor  fi acordate, în mod gratuit, Ministerului Apărării

În conformitate cu prevederile art. 95 din Regulamentul Camerei Deputaţilor, republicat, cu  modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru respingerea Ordonanţei Guvernului nr. 5/2007 privind aprobarea scoaterii din rezervele de stat a unor  cantităţi de carburanţi şi  lubrefianţi, care  vor  fi acordate, în mod gratuit, Ministerului Apărării, trimis cu adresa nr. PL- x 274 din 23 aprilie  2007 şi înregistrat sub nr. 31/465 din 24 aprilie 2007.

Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră  decizională. 

Senatul, în calitate de primă Cameră sesizată, a adoptat  proiectul  de lege  în şedinţa din 16 aprilie 2007.

             
În temeiul  prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din  7 mai  2007.



 Membrii Comisiei au examinat proiectul de lege şi avizul favorabil al Consiliului Legislativ cu  nr.78 din 24 ianuarie 2007. 

În urma dezbaterilor, membrii Comisiei au hotărât, cu majoritate de voturi, avizarea favorabilă a proiectului de lege, cu   amendamentele  formulate şi însuşite de membrii Comisiei, care  sunt  redate în anexa la  prezentul aviz.
În raport cu obiectul şi conţinutul său, proiectul de lege  face parte din categoria legilor ordinare.
                  PREŞEDINTE,                                            SECRETAR,

                Sergiu ANDON                                          George BĂEŞU
Expert 
Florica Manole

Anexa
AMENDAMENTE:

                                                                                                   PL-x274/2007
	Nr.
crt.
	Text Senat
	Amendamentul propus
	Motivare

	1.
	Titlul legii:

       Lege pentru respingerea Ordonanţei Guvernului nr. 5/2007 privind aprobarea scoaterii din rezervele de stat a unor  cantităţi de carburanţi şi  lubrefianţi, care  vor  fi acordate, în mod gratuit, Ministerului Apărării


	Titlul legii:

        Lege pentru aprobarea Ordonanţei Guvernului nr. 5/2007 privind aprobarea scoaterii din rezervele de stat a unor  cantităţi de carburanţi şi  lubrefianţi, care  vor  fi acordate, în mod gratuit, Ministerului Apărării

       Autor : Comisia juridică, de disciplină şi imunităţi.

	       Se justifică aprobarea acestei  ordonanţe, avându-se în vedere motivele care au  determinat diminuarea stocului Ministerului Apărării  Naţionale în anul 2006.

	2.
	      Articol unic .-  Se respinge Ordonanţa Guvernului nr. 5/2007 privind aprobarea scoaterii din rezervele de stat a unor  cantităţi de carburanţi şi  lubrefianţi, care  vor  fi acordate, în mod gratuit, Ministerului Apărării, adoptată în temeiul art.1 pct.I. 11 din Legea nr.502/2006 privind abilitarea Guvernului de a emite ordonanţe, şi publicată în Monitorul Oficial al  României, Partea I, nr.68 din 29 ianuarie 2007.

	       Articol unic. - Se aprobă Ordonanţa Guvernului nr. 5/2007 privind aprobarea scoaterii din rezervele de stat a unor  cantităţi de carburanţi şi  lubrefianţi, care  vor  fi acordate, în mod gratuit, Ministerului Apărării, adoptată în temeiul art.1 pct.I. 11 din Legea nr.502/2006 privind abilitarea Guvernului de a emite ordonanţe, şi publicată în Monitorul Oficial al  României, Partea I, nr.68 din 29 ianuarie 2007.
        Autor : Comisia juridică, de disciplină şi imunităţi.
	       Pentru  corelare cu  modificările aduse la  titlul legii.

